Kissoja kasvatettiin rahastusmielessä. Rekku Rescue muistuttaa, että kysyntä luo tarjontaa paperittomien markkinoilla.

”Haju oli veret seisauttava”. Näin alkaa Rekku Rescuen facebooksivulla julkaistu päivitys. Kyse on paljastuneesta pentutehtaasta, jonka pitkäkarvaisia kissoja yritettiin todennäköisesti kaupata rotukissoina ilman papereita.

Eläimet otettiin huostaan valvontaeläinlääkärin määräyksellä. Rekku Rescuen varapuheenjohtaja ja tiedottaja Sadri Wirzenius kuvailee kissoja erittäin laihoiksi ja niiden turkkeja takkuisiksi sekä virtsan ja ulosteen tahrimiksi.

– Niiden turkit olivat järkyttävässä kunnossa. Takut ulottuivat ihoon asti ja olivat varmasti myös kivuliaita.

Kissojen turkit olivat järkyttävässä kunnossa.­

Takut ulottuivat ihoon asti.­

Wirzenius kertoo, että kissat ovat saaneet akuuteinta hoitoa, mutta joidenkin kissojen takkuja jätetään eläinlääkärin leikattavaksi, sillä osa yksilöistä on vaikeasti käsiteltävissä.

Kyseessä on 42 kissan lauma, josta kissoja sijoitettiin Rekku Rescuen ja muiden eläinsuojelutahojen hoiviin.

Jokainen kissa sirutetaan, rokotetaan ja leikataan.­

Kissat otettiin huostaan valvontaeläinlääkärin määräyksellä.­

Rekku Rescue otti kissoista viisi, Pirkanmaan eläinsuojeluyhdistys (PESU) otti 18. Ne on nyt käytetty eläinlääkärin käsittelyssä ja sijoitettu tilapäiskoteihin.

” Niitä on todennäköisesti myyty jonain rotukissoina, koska ovat pitkäkarvaisia, mutta eivät ne mitään rotua edusta.

– Me ei itseasiassa kissojen alkuperästä tiedetä ihan hirveästi, koska poliisi on salannut sen, mistä päin maata nämä (kissat) ovat. Ja ylipäätään olosuhteet ovat meiltä myös hyvin pimennossa, eikä me voida niitä sen takia kommentoida, sanoo Pirkanmaan eläinsuojeluyhdistyksen tiedottaja Riikka Ala-Hulkko.

– Mutta sen verran voidaan sanoa, että meille tuli keskiviikkoiltana useita kissoja, jotka olivat tosi huonokuntoisia.

PESU:lle tulleet kissat ovat Ala-Hulkon arvion mukaan iältään yhden ja kymmenen vuoden väliltä. Kymmenenvuotiaaksi arvioitu, kissoista vanhin jouduttiin lopettamaan lauantaiaamuna. Muut ovat saaneet hoitoa ja nesteytystä.

Kissoilla on ollut sairauksia kuten flunssaa ja silmätulehduksia.­

Kissoja on kasvatettu todennäköisesti rahastusmielessä.­

Kissat ovat saaneet akuuteinta hoitoa.­

Kissoilla on ollut sairauksia, kuten flunssaa, silmätulehduksia ja kaikilla oli jonkin verran hammasongelmia, esimerkiksi katkenneita kulmahampaita tai viruksen syövyttämiä hampaita, jotka vaativat hoitoa tai poistoa.

Ala-Hulkon mukaan jokainen kissa sirutetaan, rokotetaan, leikataan. Ne myös testataan FelV- ja FIV-virusten osalta. Toistaiseksi kissoilta ei ole löytynyt kyseisiä viruksia.

Ala-Hulkko kuvailee kuitenkin, että kissat eivät ole katastrofaalisimmasta päästä, mitä eläinsuojeluyhdistykselle on tullut.

– Niillä on hyvät elinmahdollisuudet, mutta toki on ongelmia, jotka täytyy hoitaa.

Rotukissaa harkitsevan kannattaisi pitää mielessä, että papereista on hyötyä, vaikkei rotukissaansa näyttelyissä juoksuttaisikaan.­

Kissoja on tehtailtu ja yritetty myydä rotukissoina.

– En tiedä lähtökohtia, muuta kuin sen, että todennäköisesti rahastusmielessä näitä on kasvatettu. Surullista mutta totta, Suomessakin pentutehtailua on todella paljon, Ala-Hulkko sanoo.

– Rotukissasta rotukissan tekee paperit, kissaliiton tai vastaavan paperit ja näillä ei kellään papereita ollut. Niitä on todennäköisesti myyty jonain rotukissoina, koska ovat pitkäkarvaisia, mutta eivät ne mitään rotua edusta.

Toisin kuin monet voisivat luulla, koirat eivät suinkaan ole ainoa laji, jota pentutehtaillaan.

– Ja ihmiset ei välttämättä tiedosta sitä, Hulkko lisää.

Postauksessaan myös Rekku Rescue muistuttaa, että kysyntä luo aina tarjontaa pentutehtailulle. Rotukissaa harkitsevan kannattaisi pitää mielessä, että papereista on hyötyä, vaikkei rotukissaansa näyttelyissä juoksuttaisikaan.